ล่าสุดฉีดวิตามินมาค่ะ แล้วอีกวันประจำเดือนมาแต่รอบนี้ประจำเดือนเลื่อนมา1อาทิตย์ค่ะแล้ววันแรกที่มาก็ไหลปกตินะคะปวดท้องปกติแต่เพิ่มเติมคือเพลียมากค่ะ แต่พอวันที่2 ประจำเดือนแทบจะไม่ติดผ้าอนามัยแต่เวลาปัสสาวะไหลเป็นเส้น/ลิ่มออกมาค่ะ และก้อยังไม่มีแรงแต่ดีกว่าวันแรกนิดหน่อยค่ะ ตอนเยนเลยกินน้ำร้อนไปเยอะ พอวันที่3เช้ามาก้อไหลออกมาพอสมควร แต่ตอนกลางวันก็ยังมีปวดท้องนิดหน่อยค่ะ แต่ประจำเดือนไม่ค่อยออกมาแล้วค่ะ เลยไม่แน่ใจว่าเป็นอะไรการฉีดวิตามินมีผลไหมคะ? หรือจะเปนอาการเริ่มของชอคโกแลตซีทหรือป่าว กังวัลใจจังค่ะคุณ
สวัสดีค่ะ หากประจำเดือนมาช้ากว่ากำหนด 1 สัปดาห์ และเลือดที่ออกมีปริมาณน้อยกว่าปกติ หากที่ผ่านมาได้มีเพศสัมพันธ์ ก็ควรลองตรวจหาการตั้งครรภ์ดูด้วยค่ะ เพราะอาจไม่ใช่เลือดประจำเดือนก็ได้ แต่หากตรวจไม่พบการตั้งครรภ์ เลือดที่ออกก็น่าจะเป็นประจำเดือนได้ ส่วนการที่เลือดมีปริมาณน้อยกว่าปกติ อาจเกิดจากสาเหตุต่างๆ เช่น การมีความเครียด ทำงานหนัก ออกกำลังกายมากไป อดอาหาร มีน้ำหนักลด เป็นต้น ส่วนการฉีดวิตามิน หากเป็นยาที่ได้ขึ้นทะเบียนการใช้อย่างถูกกฎหมาย ก็ไม่น่ามีผลต่อประจำเดือนค่ะดังนั้น อาจลองสังเกตประจำเดือนในรอบต่อๆ ไปก่อน ว่าจะมาเป็นปกติหรือไม่ หากยังคงมีปริมาณน้อยมาก หรือมีระยะห่างระหว่างรอบประจำเดือนที่นานกว่า 45 วัน ก็ควรไปพบแพทย์เพื่อตรวจหาสาเหตุอื่นๆ เช่น มีภาวะโลหิตจาง มีภาวะไทรอยด์ฮอร์โมนผิดปกติ มีพังผืดในมดลูก เป็นต้น ส่วนวิตามิน ก็ไม่แนะนำให้ฉีดหากไม่ได้มีข้อบ่งชี้เพื่อการรักษาโรคค่ะส่วนช็อกโกแลตซีสต์นั้น อาการคือมักจะทำให้มีอาการปวดท้องขณะมีประจำเดือนมาก โดยจะปวดก่อนที่จะเริ่มมีประจำเดือนมา และมักปวดต่อเนื่องแม้ประจำเดือนจะหมดไปแล้ว ส่วนปริมาณประจำเดือนนั้น ไม่ได้มีผลทำให้ปริมาณเลือดลดลงหรือเพิ่มขึ้นค่ะ แต่อาจทำให้เกิดเลือดออกกะปริดกะปรอยระหว่างรอบเดือนได้ ดังนั้น อาการที่เป็นอยู่ จึงไม่น่าเกิดจากการเป็นช็อกโกแลตซีสต์ค่ะ